**BKIK szerződésszám:**

--------------------------------

**TÁMOGATÁSI SZERZŐDÉS**

mely létrejött egyrészről a

**Budapesti Kereskedelmi és Iparkamara**

Budapest 1016 Krisztina krt. 99.

adószáma: 18067666-2-41

bankszámlaszáma: 101020086-02614502-0000004

képviseli: Szentesi Lászlóné főtitkár

– a továbbiakban: **Támogató** –

másrészről a/az

**XXXXXXXXXXXXXXXXXX**

székhelye:

adószáma:

bankszámlaszáma:

képviseli:

– a továbbiakban: **Támogatott** –, együttesen **Felek**

Preambulum

Támogató Budapest gazdaságának élénkítésére fogyasztásösztönzéssel indít programot.

Az általános fogyasztást ösztönző mozgalom újítása, főként vendéglátóhelyi fogyasztásra fókuszálva az alábbiakat foglalja magába.

A programhoz bárki szabadon csatlakozhat, ha a saját fogyasztását megfelelően kommunikálja. A csatlakozás eszköze szelfi vagy ételről készült fotó valamilyen, a fogyasztásra utaló szlogennel ellátva. A BKIK szolidaritás alapjául a budapesti kisvállalkozói vendéglátóhelyek pályázat útján nyerhetnek az esemény finanszírozására támogatást. Ennek kerete 50.000.000 Ft, amely 10.000 fő egyszeri 5.000 Ft-os vendéglátóipari fogyasztását fedezi,a támogatás csak meleg ételfogyasztásra és nem szeszes ital fogyasztásra vonatkozik.

A programnak a fogyasztás ösztönző alapelve mellett jótékonysági elve az is, hogy az elmúlt egy évben a társadalom érdekében a legnagyobb terhet viselő személyek, a járványhelyzet hétköznapi hősei számára tud az 5.000 Ft-os fogyasztási támogatás révén a BKIK köszönetet mondani a helytállásukért.

Az úgynevezett szolidaritási alap gyarapítása úgy történik, hogy cégek, magánszemélyek adománnyal tudnak segíteni.

1. A Támogató által kiírt pályázat nyertese Támogatott. Felek jelen szerződésben szabályozzák a közöttük keletkező jogviszonyt. Támogatott a Bírálóbizottság döntése alapján xxxxxxx Ft összegű, támogatást nyert, mely a támogatás utófinanszírozása útján teljesül.
2. Felek megállapítják, hogy a Támogató olyan köztestület, amely az alapszabályában meghatározott célokat részben támogatásokból valósítja meg.
3. Támogatott kijelenti, hogy jelen támogatási szerződés révén semmiféle vagyoni előnyhöz nem jut.
4. Szerződő felek kijelentik, hogy a Pályázati útmutató rendelkezéseit magukra nézve kötelezően elfogadják.
5. Támogatott vállalja, hogy a támogatás összegét a Pályázati útmutatóban meghatározott célokkal összhangban, azok megvalósítására használja fel, továbbá a célok megvalósulásáról, illetve a támogatás összegének felhasználásáról Támogatót tájékoztatja.

**Támogatott kötelezettségei:**

* a támogatási szerződés az eredmény közlésétől számított 10 napon belül történő megkötése,
* a megrendelést adó fogyasztók számára a Támogatott – a szerződés megkötésétől számított 30 napon belül - a támogatási összeg terhére kulturált vendéglátó tevékenységet biztosít,
* a megpályázott esemény befejezésétől számított 10 napon belül Támogatott a fogyasztók által készített, és általuk átadott fénykép/video felvételeket, valamint az ezekhez kapcsolódó kommenteket saját honlapjára felteszi, közösségi média oldalain megosztja,
* Támogatott a megpályázott esemény befejezésétől számított 10 napon belül az [ujranyitvabp@bkik.hu](mailto:ujranyitvabp@bkik.hu) e-mail címre megküldi az elszámoláshoz szükséges bizonylatokat:
  + aláírt jelenléti ív,
  + a fogyasztásról szóló tételes számla vagy nyugta,
  + az eseményen a csoportról készített jó minőségű kép,

Az elszámolásban minden esetben fel kell tüntetni a támogatási szerződés szerződésszámát és a Támogatott nevét.

**Támogató kötelezettségei:**

* valamennyi – az elszámoláshoz szükséges – bizonylat beérkezését követő 10 munkanapon belül az elnyert támogatási összeg átutalása Támogatott jelen szerződésben rögzített bankszámla számára. A támogatás összege a vendéglátóipari vállalkozások számára egyéb bevétel kategóriát fog képezni, mely a társasági/vállalkozói nyereségadó alapjukba számít bele.

1. Felek, a jelen támogatási szerződést írásban, közös megegyezéssel vagy rendkívüli felmondással szüntethetik meg.
2. A rendkívüli felmondásra a másik fél súlyosan szerződésszegő magatartása adhat alapot. A rendkívüli felmondást megelőzően a Felek kötelesek megfelelő határidő kitűzése mellett a másik Felet írásban felszólítani a szerződésszegő magatartás megszüntetésére, orvoslására.
3. Nem minősül szerződésszegésnek, ha a Felek egyikének sem felróható okból (vis maior) a Felek bármelyike nem tudja teljesíteni a szerződésben foglalt kötelezettségeit. Vis maior körülménynek kell tekinteni azokat az előre nem látható és emberi erővel elháríthatatlan körülményeket (pl.: háború, földrengés, árvíz, tűzvész, terrorcselekmény, stb.), amelyek nem függnek a Felek akaratától és közvetlenül akadályozzák az adott felet a szerződéses kötelezettségeinek teljesítésében. A szerződéses határidők a vis maior időtartamával meghosszabbodnak. Amennyiben a vis maior időtartama a 30 napot meghaladja, a Felek kötelesek egyeztetést lefolytatni a szerződés esetleges módosításáról. Amennyiben az egyeztetés 10 napon belül nem vezet eredményre, a szerződést bármelyik Fél azonnali hatállyal felmondhatja abban az esetben is, ha az irányadó jog vagy a szerződés alapján a felmondásra egyébként nem jogosult, továbbá a Felek a lehetetlenülés szabályi szerint haladéktalanul lefolytatják a szerződés megszűnéséhez kapcsolódó elszámolást.Nem minősül továbbá szerződésszegésnek azon körülmény sem, ha a veszélyhelyzet fennállása alatt a Kormány Alaptörvényben kapott felhatalmazása alapján rendkívüli intézkedéssel az általa kiadott kormányrendeletben az éttermek és vendéglátóhelyek bezárását rendeli el.
4. Felek megállapodnak abban, hogy jelen támogatási szerződés körébe eső minden jognyilatkozatot írásban (levél, fax, e-mail) tesznek. Bármely változás tekintetében mely jelen szerződéses jogviszonyt érinti – így különösen: társaság működésével kapcsolatos adataik, körülmények változása – kötelesek egymást haladéktalanul, de legkésőbb 3 munkanapon belül, írásban értesíteni oly módon, hogy az értesítés címzett általi átvétele egyértelműen bizonyítható legyen.
5. Támogatott kapcsolattartóként a következő személyeket jelölik ki (név, tel.szám):

a Támogatott kapcsolattartója: ……………………………………………………………………………………

a vendégül látott csoport kapcsolattartója: ………………………………………………………………….

1. Felek törekednek arra, hogy jelen szerződés során közöttük felmerülő vitás kérdéseket, vagy nézeteltéréseket tárgyalások útján rendezzék, együttműködésük folyamán és azon túl is egymás jó hírnevét megőrizzék.
2. Felek kijelentik, hogy a jelen szerződés megkötésével és teljesítésével összefüggésben a másik Féllel és annak tevékenységével kapcsolatban bármilyen módon tudomásukra jutott adat, tény, így különösen, de nem kizárólagosan jelen szerződés léte és tartalma üzleti titoknak minősül, azt a Felek harmadik személynek nem adatják ki, nem tehetik hozzáférhetővé, a jelen szerződés teljesítésétől eltérő más célra nem használhatják fel.
3. A titoktartási kötelezettség nem terjed ki az alábbi információkra:
4. amelyek a nyilvánosság számára rendelkezésre állnak vagy amelyek a jövőben az információt kapó szerződő Félnek nem felróható módon válnak nyilvánossá, vagy
5. amelyik bizonyíthatóan már a szerződés hatályba lépését megelőzően is ismertek voltak az információt megszerző Fél számára, vagy
6. amelyek olyan harmadik fél által jutottak az információt kapó Fél tudomására, aki nem köt titoktartási megállapodás azon szerződő Féllel szemben, akire az információ vonatkozik, vagy
7. amelyek nyilvánosságra hozatalát vagy kiadását jogszabály vagy hatósági rendelkezés teszi kötelezővé, az előírt mértékben és kör részére.
8. Felek jogvitájuk esetére kikötik a Budai Központi Kerületi Bíróság kizárólagos illetékességét.
9. Jelen támogatási szerződés kötelező melléklete az adatvédelmi tájékoztató, melyet Támogatott aláírásával magára nézve kötelezően elfogad.
10. A szerződésben nem szabályozott kérdésekre a hatályos jogszabályok rendelkezéseit rendelik alkalmazni.

Felek szerződést, mint akartunkkal mindenben egyezőt, jóváhagyólag írtuk alá.

Budapest, 2021.

………………………………………..

Támogató   
Szentesi Lászlóné főtitkár  
Budapest, 2021.

……………………………………….  
Támogatott  
Budapest, 2021.

Szerkesztettem és ellenjegyzem  
Dr. Lékó László  
KASZ: 36064490  
Lékó és Társa Ügyvédi Iroda  
1016 Budapest, Krisztina krt. 99.

**Adatvédelmi nyilatkozat**

Az **Ön személyes adatainak** kezelése a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló (EU) 2016/679 számú rendelettel, azaz a GDPR-ral összhangban történik.

**Az adatkezelésért** a Budapesti Kereskedelmi és Iparkamara (1016 Budapest, Krisztina krt. 99. továbbiakban: BKIK) felel.

Az adatkezelés **jogalapja**: az (EU) 2016/679 számú rendelet 6. cikke (1) bekezdésének e) pontja, mert az adatkezelésre közérdekű vagy az adatkezelőre ruházott közhatalmi jogosítvány gyakorlásának keretében végzett feladat végrehajtásához van szükség és a GDPR ugyanezen 6. cikke (1) bekezdésének a) pontja (azaz hogy Ön kifejezetten hozzájárult a nem kötelező személyes adatainak kezeléséhez).

Az adatkezelés **célja**, hogy pályázatának elbírálására sor kerülhessen, továbbá kollégáink kapcsolatba tudjanak lépni Önnel, valamint a pályázatból finanszírozott eseményen Önről készült fotó publikálására a közösségi média felületeinken sor kerülhessen.

**Az alábbi személyes adatokat gyűjtjük**: a fent említett célból **kötelező** megadni a vezetéknevet, az utónevet, az e-mail-címet, a telefonszámot, a vállalkozás nevét és a postacímet.

Ezen kívül az alábbi **nem kötelező** személyes adatokat is gyűjtjük: a vállalkozás típusa, mérete és az üzleti ágazat megnevezése. A weboldal címét (ha van) csak akkor kezeljük, ha Ön ehhez előzetesen kifejezetten hozzájárul.

A személyes adatok **címzettjei** a Budapesti Kereskedelmi és Iparkamara munkatársai és tagjai. A BKIK együttműködő partnerei csak a kérést kapja meg, a vállalat adatait és a személyes adatokat nem. Az említett információkat megkaphatják a magyar jog alapján ellenőrzési vagy vizsgálati feladattal megbízott szervek (pl. ellenőrző szervek, az ügyészség stb.). Szükség esetén, az itt ismertetett célból harmadik felek, pl. a BKIK-val szerződéses kapcsolatban álló külső szolgáltatók is hozzáférhetnek az Ön adataihoz.

Személyes adatokat harmadik országoknak vagy nemzetközi szervezeteknek **nem adunk át**.

Az érintettek személyes adatait **nem használjuk fel automatizált** **döntéshozatalra** (pl. profilalkotás).

**Az Ön személyes adatait** az űrlap beküldésétől számítva legfeljebb 5 **évig** őrizzük meg, utána töröljük őket.

**Önnek joga van** betekinteni személyes adataiba, és az ott található helytelen vagy hiányos adatok javítását kérni. Önnek (adott esetben) joga van ahhoz, hogy az adatkezelés korlátozását kérje, vagy hogy kifogást emeljen az adatkezelés ellen. Ön másolatot is kérhet az adatkezelőnél tárolt személyes adatairól, valamint kérheti a személyes adatai törlését is. Ha az adatkezelés az Ön hozzájárulásán alapul, Ön a hozzájárulását bármikor visszavonhatja. A hozzájárulás visszavonásával az előzőleg végrehajtott adatkezelés jogszerűsége nem kérdőjelezhető meg.

Ha Ön élni szeretne a fenti jogok valamelyikével, kérését indokolatlan késedelem nélkül, és legfeljebb **egy hónapon** belül fel kell dolgozni.

Ha **bármilyen kérdése** merül fel a személyes adatainak kezelésével kapcsolatban, kérjük, forduljon a BKIK adatvédelmi tisztviselőjéhez az alábbi e-mail címen: [dpo@bkik.hu](mailto:dpo@bkik.hu) vagy [info@bkik.hu](mailto:info@bkik.hu)

1. A Európai Parlament És A Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet)